Legal Document

Category: 111

Text:
Προεδρικό Διάταγμα 2000/169Προσαρμογή του ΝΔ 400/1970( Α 10) «περί ιδιωτικής επιχειρήσεως ασφαλίσεως», όπως ισχύει, προς τις διατάξεις της Οδηγίας 91/674/ΕΟΚ του Συμβουλίου της 19ης Δεκεμβρίου 1991 «για τους ετήσιους και τους ενοποιημένους λογαριασμούς των ασφαλιστικών επιχειρήσεων» (L 374/31.12.1991). Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Εχοντας υπόψη: 1.- Τις διατάξεις του άρθρου 4 του Ν. 1338/1983 «Εφαρμογή του Κοινοτικού Δικαίου» (Α 34), όπως αντικαταστάθηκε με την παραγ. 4 του άρθρου 6 του Ν.1440/ 1984(Α 70) και τροποποιήθηκε από τα άρθρα 7 του Ν. 1775/1988 (Α 101), 31 του Ν.2076/1992 (Α 130) και 19 του Ν. 2367/1995 (Α 261), ως και τις διατάξεις του άρθρου 3 του Ν. 1338/1983 (Α 34) όπως αντικαταστάθηκε με το άρθρο 65 του Ν. 1892/1990 (Α 101). 2.- Τις διατάξεις του Ν. 1558/1985 «Κυβέρνηση και Κυβερνητικά Όργανα» (Α 137), όπως ισχύει. 3.- Τις διατάξεις του Π.Δ. 148/1984 «Καθορισμός του Περιεχομένου και του Χρόνου Έναρξης της Εφαρμογής του Κλαδικού Λογιστικού Σχεδίου Ασφαλιστικών Επιχειρήσεων» (Α 47),οπως ισχύει τροποποιημένο από το Π.Δ.64/1999(Α 74) 4.- Τις διατάξεις του άρθρου 29Α του Ν. 1558/1985, όπως προσετέθη με το άρθρο 27 του Ν. 2081/1992 (Α 154) και τροποποιήθηκε με το άρθρο 1 παραγ. 2 περιπτ. Α του Ν. 2469/1997 (Α 36). 5.-Την Κοινή Απόφαση 303/5-5-2000 ( Β 594) του Πρωθυπουργού και του Υπουργού Ανάπτυξης «ανάθεση αρμοδιοτήτων στους Υφυπουργούς Ανάπτυξης» 6.- Το γεγονός ότι δεν προκαλείται δαπάνη εις βάρος του Κρατικού Προϋπολογισμού. 7.- Τις με αριθμούς 150/2000 και 235/2000 γνωμοδοτήσεις του Συμβουλίου της Επικρατείας, μετά από πρόταση του Υπουργού Εθνικής Οικονομίας και Οικονομικών και της Υφυπουργού Ανάπτυξης, αποφασίζουμε: Άρθρο 1 Σκοπός του διατάγματος αυτού είναι η προσαρμογή της ελληνικής νομοθεσίας περί ιδιωτικής επιχειρήσεως ασφαλίσεως προς τις διατάξεις της Οδηγίας 91/674/ΕΟΚ του συμβουλίου της 19ης Δεκεμβρίου 1991 «για τους ετήσιους και τους ενοποιημένους λογαριασμούς των ασφαλιστικών επιχειρήσεων» (L 374/31.12.1991). Άρθρο 2 Μετά το άρθρο 61 του ΝΔ 400/1970 «περί ιδιωτικής επιχειρήσεως ασφαλίσεως», όπως ισχύει, τίθεται ο τίτλος «ΚΕΦΑΛΑΙΟ ΕΝΔΕΚΑΤΟ- Ετήσιοι και ενοποιημένοι λογαριασμοί (οικονομικές καταστάσεις) των ασφαλιστικών επιχειρήσεων» και προστίθενται και νέα άρθρα 62, 63, 64, 65, 66, 67, 68, 69, 70, 71, 72, 73, 74, 75, 76, 77 και 78, ως ακολούθως : «ΤΜΗΜΑ Ι Εισαγωγικές διατάξεις και πεδίο εφαρμογής Άρθρο 62 (άρθρα 2 και 3 της Οδηγίας 91/674/ΕΟΚ) 1.- Οι διατάξεις των επομένων άρθρων 63 έως και 78 εφαρμόζονται από τις ακόλουθες επιχειρήσεις, οι οποίες στις διατάξεις αυτές αναφέρονται ως «ασφαλιστικές επιχειρήσεις»: α) Από τις ανώνυμες ασφαλιστικές εταιρίες , στις οποίες έχει χορηγηθεί άδεια λειτουργίας στην Ελλάδα σύμφωνα με τα άρθρα 3, 14 και 15 του παρόντος. β) Από τα εγκατεστημένα στην Ελλάδα, σύμφωνα με τα άρθρα 20 και 42α του παρόντος, πρακτορεία ή υποκαταστήματα ασφαλιστικών επιχειρήσεων που έχουν έδρα στην Ευρωπαϊκή Ένωση ή στον ΕΟΧ ή σε τρίτες χώρες (εκτός ΕΕ και Ε.Ο.Χ ) γ) Από τις επιχειρήσεις που έχουν έδρα ή εγκατάσταση στην Ελλάδα και ασκούν αντασφαλιστικές εργασίες. δ) Από τους αλληλασφαλιστικούς συνεταιρισμούς που λειτουργούν σύμφωνα με το άρθρο 35 παραγ. 1 και 4 του παρόντος. ε) Από τις ανώνυμες εταιρίες και τις εταιρίες περιορισμένης ευθύνης που αντικείμενο δραστηριότητάς τους είναι η διαμεσολάβηση στις πρωτασφαλιστικές και αντασφαλιστικές εργασίες. 2..- Τα κεφάλαια των ασφαλιστικών Ταμείων, συντάξεων και υγείας, τα οποία διαχειρίζεται η ασφαλιστική επιχείρηση επ ονόματί της αλλά για λογαριασμό των οικείων ασφαλιστικών Ταμείων, πρέπει να εμφανίζονται στον ισολογισμό, εφόσον η επιχείρηση έχει στην κατοχή και κυριότητά της τα αντίστοιχα στοιχεία του ενεργητικού. Το συνολικό ποσό των στοιχείων του ενεργητικού και των υποχρεώσεων του είδους αυτού εμφανίζεται χωριστά στον ισολογισμό και στο προσάρτημα αναλύεται κατανεμημένο σύμφωνα με τις διάφορες θέσεις του ενεργητικού και παθητικού. Τα στοιχεία του ενεργητικού, που έχουν αποκτηθεί εξ ονόματος και για λογαριασμό τρίτου, εμφανίζονται στους εκτός ισολογισμού λογαριασμούς τάξεως, σύμφωνα με την παράγ. 3.3.102 του άρθρου 1 του ΠΔ148/1984 και του άρθρου 42ε παραγ. 11 τουΚωδ. Ν. 2190/1920. 3.- Οι διατάξεις των επομένων άρθρων 63 έως και 78, που αναφέρονται στις ασφαλίσεις ζωής, εφαρμόζονται, τηρουμένων των αναλογιών και στις ασφαλιστικές επιχειρήσεις οι οποίες ασκούν μόνο ασφαλίσεις υγείας (ατυχήματα, ασθένειες), και μάλιστα αποκλειστικά ή κατά κύριο λόγο σύμφωνα με την τεχνική των ασφαλίσεων ζωής. 4.- Με την επιφύλαξη της παραγ. 3 ανωτέρω, όταν μία μικτή ασφαλιστική επιχείρηση ασκεί τους κλάδους ασφάλισης 1 «Ατυχήματα» ή και 2 «Ασθένειες» του άρθρου 13 παραγ. 1 του παρόντος, τότε εφαρμόζονται οι διατάξεις των επομένων άρθρων 63 έως και 78 που αναφέρονται στις ασφαλίσεις ζημιών. Άρθρο 63 (άρθρο 1 της Οδηγίας 91/674/ΕΟΚ) 1.- Με την επιφύλαξη του άρθρου 62, για την κατάρτιση των ετήσιων και ενοποιημένων λογαριασμών (οικονομικών καταστάσεων) και της εκθέσεως διαχειρίσεως των ασφαλιστικών επιχειρήσεων εφαρμόζονται οι διατάξεις των άρθρων 36, 37, 41, 42, 42α (παραγ.1 - 3 και 5), 42β (παραγ. 1, 2 και 4 - 7), 42δ παραγ. 2, 42ε (παραγ. 1 - 5, 7 - 14 και 15 περιπτ. β), 43, 43α (παραγ. 1, περιπτ. Α - ζ και θ - ιζ , 3 και 4), 43β (παραγ. 2 - 6), 44α , 45, 46 και 46α του Κωδ. Ν. 2190/1920 «περί ανωνύμων εταιριών», όπως τροποποιήθηκαν και ισχύουν, εφόσον στις διατάξεις των επομένων άρθρων 64 έως 78 δεν ορίζεται διαφορετικά. 2.- Όπου οι διατάξεις , που μνημονεύονται στην προηγούμενη παράγραφο καθώς και στην παραγ. 1 του άρθρου 77 ,παραπέμπουν ,για τη διάρθρωση (δομή) του ισολογισμού, των αποτελεσμάτων χρήσεως και του πίνακα διαθέσεως αποτελεσμάτων, στα άρθρα 42γ και 42δ του Κωδ. Ν. 2190/1920, θεωρείται ότι οι παραπομπές αυτές γίνονται στα άρθρα 65 και 71 του παρόντος νόμου. 3.- Οι παραπομπές , στους κανόνες αποτιμήσεως του άρθρου 43 του Κωδ. Ν. 2190/1920, των διατάξεων που μνημονεύονται στην παραγ. 1 του παρόντος άρθρου καθώς και στην παραγ.1 του άρθρου 77, θεωρείται ότι γίνονται στο άρθρο 43 του Κωδ. Ν. 2190/1920 λαμβάνοντας υπόψη και τα άρθρα 73 και 74 του παρόντος νόμου. 4.- Όπου οι διατάξεις, που μνημονεύονται στην παραγ. 1 του παρόντος άρθρου, αναφέρονται σε λογαριασμούς ισολογισμού, το αντίστοιχο των οποίων δεν προβλέπεται στις σχετικές διατάξεις των άρθρων 64 έως 76, θεωρείται ότι οι διατάξεις αυτές αναφέρονται στους λογαριασμούς του υποδείγματος ισολογισμού στο οποίο παραπέμπει το άρθρο 65 και όπου περιέχονται τα αντίστοιχα περιουσιακά στοιχεία. Άρθρο 64 (άρθρα 5 και 7 της Οδηγίας 91/674/ΕΟΚ) 1.- Η συγχώνευση των λογαριασμών κατά τους όρους του άρθρου 42β παραγ. 4 του Κωδ. Ν. 2190/1920 περιορίζεται για τις ασφαλιστικές επιχειρήσεις : - όσον αφορά τον ισολογισμό, στους λογαριασμούς που φέρουν αραβικούς αριθμούς, εξαιρουμένων των θέσεων που αφορούν τις τεχνικές προβλέψεις κ α ι - όσον αφορά στους λογαριασμούς αποτελεσμάτων εκμεταλλεύσεως και χρήσεως, στις θέσεις που φέρουν ένα ή περισσότερα μικρά γράμματα, εκτός των λογαριασμών 1 και 4 της εκμεταλλεύσεως ασφαλίσεων ζημιών και των λογαριασμών 1 και 5 της εκμεταλλεύσεως ασφαλίσεων ζωής. 2.- Η διάταξη του άρθρου 42ε παραγ. 9 δεύτερο εδάφιο του Κωδ. Ν. 2190/1920 δεν εφαρμόζεται για τις υποχρεώσεις οι οποίες συνδέονται με τις ασφαλιστικές δραστηριότητες». «ΤΜΗΜΑ ΙΙ Δομή και διάρθρωση του Ισολογισμού Άρθρο 65 (άρθρο 6 της Οδηγίας 91/674/ΕΟΚ) Ο Ισολογισμός καταρτίζεται σε δύο παράπλευρα σκέλη, στο πρώτο από τα οποία περιλαμβάνεται το ενεργητικό και στο δεύτερο το παθητικό, σύμφωνα με το υπόδειγμα της παραγ. 4. 103, όπως ισχύει, του άρθρου 1 του ΠΔ 148/1984 «Καθορισμός του Περιεχομένου και του Χρόνου Έναρξης της Εφαρμογής του Κλαδικού Λογιστικού Σχεδίου Ασφαλιστικών Επιχειρήσεων» (Α 47) και σε συνδυασμό με όσα ορίζονται στις παραγ. 4.101 και 4.102, όπως ισχύουν, του άρθρου 1 του ιδίου ΠΔ αναφορικά με το περιεχόμενο κάθε λογαριασμού του ισολογισμού αυτού». «ΤΜΗΜΑ ΙΙΙ Ειδικές διατάξεις για ορισμένους λογαριασμούς του υποδείγματος ισολογισμού του άρθρου 65 Άρθρο 66 (άρθρα 8, 9, 10, 11, 12, 13 και 14 της Οδηγίας 91/674/ΕΟΚ) 1.- Οι διατάξεις του άρθρου 42ε (παραγ. 7 και 8) του Κωδ. Ν. 2190/1920 εφαρμόζονται μόνο για τους εξής λογαριασμούς του ενεργητικού: - Β «Έξοδα εγκαταστάσεως και άϋλα στοιχεία»` η κατηγορία αυτή του ενεργητικού θεωρείται ως άυλο στοιχείο για την εφαρμογή του άρθρου 17α του παρόντος . - Γ - Ι «Ακίνητα». - Γ - ΙΙ «Συμμετοχές και επενδύσεις σε συνδεδεμένες και συμμετοχικού ενδιαφέροντος επιχειρήσεις». 2.- Ο λογαριασμός του ενεργητικού Γ - ΙΙΙ - 2 «Ομολογίες και άλλοι τίτλοι σταθερής απόδοσης» περιλαμβάνει τις ομολογίες και τους άλλους διαπραγματεύσιμους τίτλους σταθερής απόδοσης που έχουν εκδοθεί από πιστωτικά ιδρύματα, άλλες επιχειρήσεις ή δημόσιους οργανισμούς, εφόσον δεν ανήκουν στους λογαριασμούς Γ -ΙΙ - 2 και Γ- ΙΙ - 4. Τα χρεόγραφα με επιτόκιο που μεταβάλλεται συναρτήσει συγκεκριμένης παραμέτρου, παράδειγμα το επιτόκιο της διατραπεζικής αγοράς ή της ευρωαγοράς, εξομοιούνται με ομολογίες και άλλους τίτλους σταθερής απόδοσης. 3.- Ο λογαριασμός του ενεργητικού Γ- ΙΙΙ- 3 «Μερίδια σε επενδυτικούς ομίλους» περιλαμβάνει τα μερίδια συμμετοχών που κατέχει η ασφαλιστική επιχείρηση στις κοινές επενδύσεις στις οποίες συμμετέχουν πολλές επιχειρήσεις ή ταμεία συντάξεων, η διαχείριση των οποίων έχει ανατεθεί σε μία από τις επιχειρήσεις αυτές ή σε ένα από αυτά τα ταμεία συντάξεων. 4.- Τα δάνεια προς κατόχους ασφαλιστηρίων συμβολαίων ζωής, για τα οποία τα ασφαλιστήρια συμβόλαια αποτελούν την κύρια εγγύηση, περιλαμβάνονται στον λογαριασμό τους ενεργητικού Γ -ΙΙΙ - 5 «Δάνεια σε ασφαλισμένους ζωής». Τα ενυπόθηκα δάνεια και τα δάνεια με άλλη εξασφάλιση (προσημείωση, ασφαλιστήριο πιστώσεων κ.λ.π.) εμφανίζονται στο λογαριασμό του ενεργητικού Γ - ΙΙΙ - 4 «Ενυπόθηκα και λοιπά δάνεια». Τα «λοιπά δάνεια» αναλύονται στο προσάρτημα στο οποίο αναφέρονται και οι υφιστάμενες γι αυτά εγγυήσεις. 5.- Ο λογαριασμός του ενεργητικού Γ- ΙΙΙ -6 «Καταθέσεις προθεσμίας και δεσμευμένες σε πιστωτικά ιδρύματα» περιλαμβάνει τα ποσά τα οποία μπορούν να αναληφθούν μόνο μετά την πάροδο ορισμένου χρόνου. Τα ποσά για τα οποία δεν υπάρχει τέτοιος περιορισμός πρέπει να εμφανίζονται στο λογαριασμό ΣΤ - ΙΙ «Χρηματικά διαθέσιμα» ακόμα και αν αποφέρουν τόκο. 6.- Στο λογαριασμό του ενεργητικού Γ - ΙΙΙ- 7 «Λοιπές επενδύσεις» περιλαμβάνονται οι επενδύσεις που δεν ανήκουν στους λογαριασμούς Γ - ΙΙΙ - 1 έως 6. Εάν είναι σχετικά σημαντικές πρέπει να αναλύονται στο προσάρτημα. 7.- Τα γήπεδα-οικόπεδα και κτίρια που χρησιμοποιεί η ασφαλιστική επιχείρηση για την άσκηση των δραστηριοτήτων της αναφέρονται στο προσάρτημα. 8.- Στον ισολογισμό ασφαλιστικής επιχείρησης, που αποδέχεται την αντασφάλιση, η κατηγορία του ενεργητικού Γ -ΙV « Εγγυήσεις σε αντασφαλιζόμενες επιχειρήσεις» περιλαμβάνει τις απαιτήσεις κατά των εκχωρουσών επιχειρήσεων που αντιστοιχούν στις εγγυήσεις που έχουν κατατεθεί στις επιχειρήσεις αυτές ή σε τρίτους, ή τα ποσά τα οποία έχουν κρατηθεί από τις επιχειρήσεις αυτές. Οι απαιτήσεις αυτές δεν επιτρέπεται να συγχωνευθούν με άλλες απαιτήσεις του αντασφαλιστή κατά του αντασφαλιζόμενου ή να συμψηφισθούν με οφειλές του αντασφαλιστή προς τον αντασφαλιζόμενο. Οι τίτλοι, που έχουν κατατεθεί σε εκχωρούσα επιχείρηση ή σε τρίτους και οι οποίοι παραμένουν στην κυριότητα της επιχείρησης που αποδέχεται την αντασφάλιση, καταχωρούνται από αυτήν, μεταξύ των επενδύσεών της, στους κατάλληλους λογαριασμούς. Άρθρο 67 (άρθρα 15, 16, 17 και 18 της Οδηγίας 91/674/ΕΟΚ) 1.- Στην κατηγορία του ενεργητικού Δ «Επενδύσεις για λογαριασμό ασφαλισμένων ζωής που φέρουν τον επενδυτικό κίνδυνο» περιλαμβάνονται, για τις ασφαλίσεις ζωής, αφενός οι επενδύσεις σε συνάρτηση με την αξία των οποίων καθορίζεται η αξία ή η απόδοση των ασφαλιστηρίων συμβολαίων που συνδέονται με ένα επενδυόμενο κεφάλαιο, και αφετέρου οι επενδύσεις που προορίζονται για την κάλυψη υποχρεώσεων που καθορίζονται σε συνάρτηση με δείκτη. Στην ίδια κατηγορία περιλαμβάνονται επίσης οι επενδύσεις για λογαριασμό των μελών τοντίνας που προορίζονται να κατανεμηθούν μεταξύ των μελών αυτών. Οι ανωτέρω επενδύσεις αναλύονται κατά κατηγορία (κατ είδος επένδυσης) και πραγματοποιούνται από την ασφαλιστική επιχείρηση επ ονόματί της για λογαριασμό όμως των ασφαλισμένων, οι οποίοι, με την επιλογή του είδους επένδυσης που προτείνουν, αναλαμβάνουν και τον επενδυτικό κίνδυνο. 2.- Στην κατηγορία του ενεργητικού ΣΤ - ΙV «Λοιπά στοιχεία» καταχωρούνται τα στοιχεία του ενεργητικού, τα οποία δεν ανήκουν στις κατηγορίες ΣΤ - Ι, ΣΤ-ΙΙ και ΣΤ - ΙΙΙ. Εάν είναι σημαντικού ύψους αναλύονται στο προσάρτημα. 3.- Στην κατηγορία Ζ «Μεταβατικοί λογαριασμοί ενεργητικού» καταχωρούνται τα έξοδα που πληρώθηκαν ή βεβαιώθηκαν με την έκδοση αντίστοιχων ασφαλιστηρίων συμβολαίων ή με άλλο τρόπο και αφορούν την επόμενη ή τις επόμενες χρήσεις, καθώς και βέβαια και εκκαθαρισμένα έσοδα που αφορούν την κλειόμενη χρήση αλλά δεν εισπράχθηκαν ή δεν χρεώθηκαν σε προσωπικούς λογαριασμούς μέσα σ αυτή. Οι καταχωρήσεις αυτές γίνονται σύμφωνα με όσα ειδικότερα καθορίζονται στην παραγ. 3.1.307, όπως ισχύει, του άρθρου 1 του ΠΔ 148/1984 λαμβάνοντας υπόψη και το άρθρο 8 παραγ. 5ιγ του παρόντος. Ο λογαριασμός Ζ-2 αναλύεται στο προσάρτημα χωριστά για τις πρωτασφαλίσεις ζωής, για τις πρωτασφαλίσεις λοιπών ζημιών και την πρωτασφάλιση αστικής ευθύνης αυτοκινήτων. Άρθρο 68 (άρθρα 19, 20 και 21 της Οδηγίας 91/674/ΕΟΚ) 1.- Στις κατηγορίες του παθητικού Α-Ι «Κεφάλαιο», Α - ΙΙΙ «Διαφορές αναπροσαρμογής» και Α -ΙV «Αποθεματικά κεφάλαια» περιλαμβάνονται οι επιμέρους λογαριασμοί που αναφέρονται στις παραγράφους 3.1.401 και 3.1.402, όπως ισχύουν, του άρθρου 1 του ΠΔ 148/1984, στις οποίες καθορίζεται και το περιεχόμενο των λογαριασμών αυτών. 2.- Στη κατηγορία του παθητικού Α - ΙΙ- 2 «Διαφορά από έκδοση ομολογιών υπέρ το άρτιο» καταχωρείται η διαφορά που προκύπτει στην περίπτωση εκδόσεως και διαθέσεως ομολογιών σε τιμή μεγαλύτερη της ονομαστικής τους αξίας και εισπράξεως ποσού μεγαλύτερου εκείνου της εξοφλήσεώς τους στην ονομαστική τους αξία. 3.- Στην κατηγορία του παθητικού Β «Μειωμένης εξασφαλίσεως στοιχεία παθητικού» καταχωρούνται οι υποχρεώσεις και τα δάνεια για τις οποίες, από σχετική σύμβαση, προβλέπεται ότι στην περίπτωση εκκαθάρισης ή πτώχευσης της ασφαλιστικής επιχείρησης, συγκεκριμένα εξ οφειλών δικαιώματα, είτε αντιπροσωπεύονται με παραστατικούς τίτλους είτε όχι, πρέπει να ασκηθούν μόνο μετά την άσκηση των δικαιωμάτων των άλλων πιστωτών. Στην κατηγορία αυτή καταχωρούνται και τα ποσά σύμφωνα με το άρθρο 17α [παραγ.3 εδαφ. η και 4 εδαφ. γ (εκτός ομολογιακών δανείων)] του παρόντος. 4.- Στο προσάρτημα αναφέρονται τα ποσά των λογαριασμών Ζ-ΙΙΙ-1 και Ζ-ΙΙΙ-2 του παθητικού που αφορούν σε συνδεδεμένες επιχειρήσεις και σε συμμετοχικού ενδιαφέροντος επιχειρήσεις, όταν τα ομολογιακά δάνεια δεν έχουν συναφθεί με δημόσια εγγραφή. Άρθρο 69 (άρθρα 23, 24, 25, 26, 27, 28, 29 και 30 της Οδηγίας 91/674/ΕΟΚ) 1.- Οι διατάξεις του άρθρου 42ε παραγ. 14 του Κωδ. Ν. 2190/1920 εφαρμόζονται για τις ασφαλιστικές (τεχνικές) προβλέψεις (τεχνικά αποθέματα), με την επιφύλαξη των επομένων παραγράφων του παρόντος άρθρου και των άρθρων 70 παραγρ.1, 72 παραγρ.1Β,73 (παραγρ.3 )και 74 του παρόντος. 2.- Για το περιεχόμενο των λογαριασμών της κατηγορίας του παθητικού Γ «Ασφαλιστικές (τεχνικές) προβλέψεις» εφαρμόζονται οι παραγρ. 3.1.407 και 3.1.408, όπως ισχύουν, του άρθρου 1 του ΠΔ 148/1984 σε συνδυασμό με τα άρθρα 7 και 74 του παρόντος, καθώς και οι παράγ. 3, 4, 5 και 6 του παρόντος άρθρου. 3.- α) Στους λογαριασμούς Γ-ΙΙ-6 «Λοιπές ασφαλιστικές προβλέψεις ασφαλίσεων ζημιών» και Γ-Ι-5 «Λοιπές ασφαλιστικές προβλέψεις ασφαλίσεων ζωής» (κλάδοι Ι3, ΙV2 του άρθρου 13 παραγ. 2 του παρόντος) καταχωρούνται και τα επιπλέον των μη δεδουλευμένων ασφαλίστρων ποσά («προβλέψεις για κινδύνους σε ισχύ») για την κάλυψη των κινδύνων που έχει αναλάβει να καλύψει η ασφαλιστική επιχείρηση μετά το πέρας της χρήσης, έτσι ώστε να είναι σε θέση να αντεπεξέλθει σε όλα τα αιτήματα αποζημιώσεων και στις δαπάνες που σχετίζονται με τα ισχύοντα ασφαλιστήρια συμβόλαια και που υπερβαίνουν τα σχετικά μη δεδουλευμένα ασφάλιστρα, λαμβάνοντας υπόψη και τα εισπρακτέα ασφάλιστρα επί των εν λόγω συμβολαίων. Επίσης στον λογαριασμό Γ-Ι-5 καταχωρείται και η τεχνική πρόβλεψη σύμφωνα με το άρθρο 7 παραγ. 2 Βστ του παρόντος. Οι ανωτέρω προβλέψεις αναλύονται στο προσάρτημα. β) Οι «Προβλέψεις για μη δεδουλευμένα ασφάλιστρα ασφαλίσεων ζωής», στις οποίες περιλαμβάνονται και οι προβλέψεις εξόδων της παραγ. 2 περιπτ. Βα δεύτερη πρόταση του άρθρου 7 του παρόντος, καταχωρούνται στον λογαριασμό Γ- Ι -1 «Μαθηματικές προβλέψεις». Στο προσάρτημα αναφέρονται οι «Προβλέψεις για μη δεδουλευμένα ασφάλιστρα» των κλάδων Ι3 και ΙV2 του άρθρου 13 παραγ. 2 του παρόντος. γ) Η τεχνική πρόβλεψη του άρθρου 7 παραγ. 2Αε (μαθηματικά αποθέματα γήρατος) καταχωρείται στο λογαριασμό Γ-ΙΙ-1 και αναφέρεται στο προσάρτημα. 4.- Στο λογαριασμό Γ- Ι -3 «Προβλέψεις για συμμετοχές στα κέρδη και για επιστροφές» (ασφαλίσεων ζωής) καταχωρούνται τα ποσά σύμφωνα με τα άρθρα 7( παραγ. 2Βε) και 12 του παρόντος. Στο λογαριασμό Γ-ΙΙ-4 καταχωρούνται οι ανάλογες προβλέψεις για τις ασφαλίσεις ζημιών σύμφωνα με τις κείμενες διατάξεις. 5.- Οι λογαριασμοί Γ-Ι-4 «Εξισωτικές (εξισορροπητικές) προβλέψεις» (ασφαλίσεων ζωής) και Γ - ΙΙ - 5 «Εξισωτικές (εξισορροπητικές) προβλέψεις ασφαλίσεων ζημιών» περιλαμβάνουν όλες τις προβλέψεις που απαιτούνται σύμφωνα με τις κείμενες διατάξεις για την εξίσωση των διακυμάνσεων του ποσοστού ζημιών κατά τα επόμενα έτη ή για την κάλυψη των ειδικών κινδύνων. Στον λογαριασμό Γ-ΙΙ-5 καταχωρείται και η τεχνική πρόβλεψη του άρθρου 7 παραγ. 2Αδ του παρόντος. 6.α) Οι τεχνικές προβλέψεις των αντασφαλιστικών αναλήψεων υπολογίζονται σύμφωνα με τις αντασφαλιστικές συμβάσεις ή την αντασφαλιστική πρακτική και καταχωρούνται ανάλογα στους αντίστοιχους λογαριασμούς των τεχνικών προβλέψεων του παθητικού, ή στους υπολογαριασμούς τεχνικών προβλέψεων του λογαριασμού Ζ-ΙΙ-1 του παθητικού «Αντασφαλιζόμενοι» (πίστωση λογ. 32) όταν η ασφαλιστική επιχείρηση ασκεί πρωτασφάλιση και αντασφάλιση. β) Στο προσάρτημα αναλύονται οι τεχνικές προβλέψεις, που αντιστοιχούν στις αντασφαλιστικές αναλήψεις, κατά κατηγορία τεχνικών προβλέψεων ( όπως λογαριασμοί Γ- Ι-1 έως Γ-Ι-5 και Γ-ΙΙ-1 έως Γ- ΙΙ -6), όταν η ασφαλιστική επιχείρηση ασκεί πρωτασφάλιση και αντασφάλιση. Άρθρο 70 (άρθρα 31 και 32 της Οδηγίας 91/674/ΕΟΚ) 1.- Στη κατηγορία του παθητικού Δ «Ασφαλιστικές (μαθηματικές) προβλέψεις ασφαλίσεων ζωής που οι ασφαλισμένοι φέρουν τον επενδυτικό κίνδυνο» περιλαμβάνονται οι τεχνικές προβλέψεις (Μαθηματικά αποθέματα), οι προοριζόμενες για την κάλυψη των αναλήψεων υποχρεώσεων που συνδέονται με επενδύσεις, στα πλαίσια των συμβάσεων ασφάλισεων ζωής, των οποίων η αξία ή η απόδοση καθορίζεται σε συνάρτηση με επενδύσεις, για τις οποίες τον επενδυτικό κίνδυνο φέρει ο ασφαλιζόμενος, ή σε συνάρτηση με δείκτη. Στην κατηγορία αυτή περιλαμβάνονται και οι τεχνικές προβλέψεις που αντιπροσωπεύουν τις αναλήψεις υποχρεώσεων του οργανωτή της τοντίνας έναντι των μελών της ένωσης τοντίνας. Οι ενδεχόμενες τεχνικές προβλέψεις, οι προοριζόμενες ενδεχομένως, για την κάλυψη των κινδύνων θνησιμότητας, των διοικητικών εξόδων ή άλλων κινδύνων (όπως είναι οι εγγυημένες παροχές κατά τη λήξη ή οι εγγυημένες αξίες εξαγοράς), καταχωρούνται στον λογαριασμό Γ-Ι-1 «Μαθηματικές προβλέψεις». 2.- Στον ισολογισμό μιας ασφαλιστικής επιχείρησης, που παρέχει(εκχωρεί) αντασφάλιση, η κατηγορία του παθητικού ΣΤ «Ληφθείσες εγγυήσεις από αντασφαλιστές» περιλαμβάνει τα ποσά που έχουν καταθέσει άλλες ασφαλιστικές επιχειρήσεις ή παρακρατούνται από άλλες ασφαλιστικές επιχειρήσεις, βάσει συμβολαίων αντασφάλισης. Τα ποσά αυτά δεν επιτρέπεται να συμψηφίζονται με άλλες οφειλές ή απαιτήσεις έναντι των εν λόγω επιχειρήσεων. Σε περίπτωση που στην ασφαλιστική επιχείρηση ,που παρέχει(εκχωρεί) αντασφάλιση, έχουν κατατεθεί τίτλοι, οι οποίοι της έχουν μεταβιβαστεί κατά κυριότητα, η κατηγορία αυτή περιλαμβάνει το ποσό που οφείλεται από την εκχωρούσα (αντασφαλιζόμενη) επιχείρηση δυνάμει της παρακαταθήκης». «ΤΜΗΜΑ ΙV Δομή και διάρθρωση των λογαριασμών εκμεταλλεύσεως και αποτελεσμάτων χρήσεως καθώς και του πίνακα διαθέσεως αποτελεσμάτων» Άρθρο 71 (άρθρα 33 και 34 της Οδηγίας 91/674/ΕΟΚ) 1.- Ο «Λογαριασμός εκμεταλλεύσεως ασφαλίσεων ζωής» καταρτίζεται σύμφωνα με το υπόδειγμα της παραγ. 4.402, όπως ισχύει, του άρθρου 1 του ΠΔ 148/1984 , σε συνδυασμό με όσα ορίζονται στις παραγ. 4.400 και 4.401 όπως ισχύει, του άρθρου 1 του ιδίου ΠΔ. 2.- Ο «Λογαριασμός εκμεταλλεύσεως ασφαλίσεων ζημιών» καταρτίζεται σύμφωνα με το υπόδειγμα της παραγ. 4.502, όπως ισχύει, του άρθρου 1 του ΠΔ 148/1984, σε συνδυασμό με όσα ορίζονται στις παραγ. 4.500 και 4.501 όπως ισχύει, του άρθρου 1 του ιδίου ΠΔ. 3.- Οι ετήσιες οικονομικές καταστάσεις των ασφαλιστικών επιχειρήσεων περιλαμβάνουν, πέραν των προβλεπομένων στο άρθρο 42α παραγ. 1 του Κωδ. Ν. 2190/1920, και τις εξής οικονομικές καταστάσεις : α) την κατάσταση του «Λογαριασμού εκμεταλλεύσεως ασφαλίσεων ζωής» β) την κατάσταση του «Λογαριασμού εκμεταλλεύσεως ασφαλίσεων ζημιών», εκτός του «Λογαριασμού εκμεταλλεύσεως κλάδου αστικής ευθύνης αυτοκινήτων». γ) την κατάσταση του «Λογαριασμού εκμεταλλεύσεως κλάδου αστικής ευθύνης αυτοκινήτων», ο οποίος καταρτίζεται σύμφωνα με το υπόδειγμα της παραγ. 4.502, όπως ισχύει, του άρθρου 1 του ΠΔ 148/1984 σε συνδυασμό με όσα ορίζονται στις παραγ. 4.700 και 4.701 όπως ισχύει, του άρθρου 1 του ιδίου Π.Δ. Η δημοσιότητα των ανωτέρω ετησίων οικονομικών καταστάσεων των ασφαλιστικών επιχειρήσεων πραγματοποιείται σύμφωνα με τις διατάξεις του άρθρου 78 του παρόντος. 4.- Ο «Λογαριασμός αποτελέσματα χρήσεως» καταρτίζεται σύμφωνα με το υπόδειγμα της παραγ. 4.202, όπως ισχύει, του άρθρου 1 του Π.Δ 148/1984, σε συνδυασμό με όσα ορίζονται στις παραγ. 4.200 και 4.201 του άρθρου 1 του ιδίου Π.Δ. 5.- Ο «Πίνακας διαθέσεως αποτελεσμάτων χρήσεως» καταρτίζεται σύμφωνα με το υπόδειγμα της παραγ. 4.302, όπως ισχύει, του άρθρου 1 του ΠΔ 148/1984, σε συνδυασμό με όσα ορίζονται στις παραγ. 4.300 και 4.301 του άρθρου 1 του ιδίου ΠΔ. 6.- Οι επιχειρήσεις, των οποίων η δραστηριότητα είναι αποκλειστικά η αντασφάλιση, μπορούν να χρησιμοποιούν τον λογαριασμό εκμεταλλεύσεως ασφαλίσεων ζημιών για το σύνολο των πράξεών τους». «ΤΜΗΜΑ V Ειδικές διατάξεις για ορισμένους λογαριασμούς των υποδειγμάτων αποτελεσμάτων εκμεταλλεύσεως και χρήσεως του άρθρου 71 Άρθρο 72 (άρθρα 35 έως 44 και 63 παραγ. 1 της Οδηγίας 91/674/ΕΟΚ) (άρθρα 43 της Οδηγίας 92/96/ΕΟΚ και 44 της Οδηγίας 92/94/ΕΟΚ) 1.- Για το περιεχόμενο των λογαριασμών και κονδυλίων των υποδειγμάτων : - «Λογαριασμός εκμεταλλεύσεως ασφαλίσεως ζωής» - «Λογαριασμός εκμεταλλεύσεως ασφαλίσεων ζημιών» - «Λογαριασμός αποτελεσμάτων χρήσεως» - «Πίνακας διαθέσεως αποτελεσμάτων», στα οποία παραπέμπει το προηγούμενο άρθρο 71, εφαρμόζονται αντίστοιχα, για κάθε λογαριασμό τους, οι διατάξεις του Κλαδικού Λογιστικού Σχεδίου Ασφαλιστικών Επιχειρήσεων (ΠΔ 148/1984), όπως ισχύουν, σε συνδυασμό με τις κάτωθι διατάξεις : Α.- Οι λογαριασμοί εκμεταλλεύσεως των κλάδων ασφάλισης, καταρτίζονται σύμφωνα με το άρθρο 13 (παραγ. 1Α και 2) του παρόντος σε συνδυασμό με τις παραγράφους 4.700, και 4.701 και 4.702 όπως ισχύουν, του άρθρου 1 του ΠΔ 148/1984, με την επιφύλαξη του άρθρου 71 παραγ. 3 εδαφ. γ. Β.- Δημιουργείται λογαριασμός «Μη ρευστοποιηθείσες υπεραξίες επενδύσεων», ο οποίος χρησιμοποιείται αποκλειστικά στην λειτουργία των λογαριασμών εκμεταλλεύσεως των κλάδων ΙΙΙ και V στις ασφαλίσεις ζωής (ασφαλίσεις ζωής που οι ασφαλισμένοι φέρουν τον επενδυτικό κίνδυνο) σε συνδυασμό με τον λογαριασμό 64.40 του Κλαδικού Λογιστικού Σχεδίου (ΠΔ 148/1984 όπως ισχύει), για την εφαρμογή του άρθρου 73 παραγ. 3 του παρόντος. Ο ανωτέρω λογαριασμός εμφανίζεται και στον λογαριασμό εκμεταλλεύσεως ασφαλίσεων ζωής. Επίσης στο προσάρτημα αναφέρεται το χρεωστικό υπόλοιπο του λογαριασμού 64.40. 2.- Η διαφορά μεταξύ των ποσών κλειόμενης και προηγούμενης χρήσεως των μεταβατικών λογαριασμών ενεργητικού 36.02 έως 36.06 του Κλαδικού Λογιστικού Σχεδίου Ασφαλιστικών Επιχειρήσεων (Π.Δ 148/1984 όπως ισχύει), που περιλαμβάνουν τις μεταφερόμενες στην επόμενη χρήση προμήθειες και τα λοιπά έξοδα παραγωγής και εμφανίζονται στον λογαριασμό Ζ-2 του ενεργητικού του ισολογισμού, καταχωρείται στο προσάρτημα». «ΤΜΗΜΑ VΙ Κανόνες αποτιμήσεως Άρθρο 73 (άρθρα 45 έως και 55 της Οδηγίας 91/674/ΕΟΚ) 1.- Για την αποτίμηση των περιουσιακών στοιχείων των ασφαλιστικών επιχειρήσεων, κατά την κατάρτιση των ετήσιων οικονομικών καταστάσεών τους, εφαρμόζονται οι διατάξεις του άρθρου 43, όπως ισχύει, του Κωδ. Ν. 2190/1920 και του άρθρου 28 του ΠΔ 186/1992 «Κ.Β.Σ.» (Α 84). 2.- Στο προσάρτημα παρατίθεται πίνακας, ο οποίος περιλαμβάνει την αξία κτήσεως των επενδύσεων σε ακίνητα και σε τίτλους κινητών αξιών, για τις κατηγορίες του ενεργητικού του ισολογισμού Γ-Ι-1, Γ-Ι-2, Γ-ΙΙ, Γ-ΙΙΙ-1, Γ-ΙΙΙ-2, Γ-ΙΙΙ-3, Γ-ΙΙΙ-7, την τρέχουσα αξία τους, καθώς και την αξία στην οποία έγινε η αποτίμησή τους, σύμφωνα με την παραγ. 1 του παρόντος άρθρου. Κάτω από τον πιο πάνω πίνακα εξηγείται ο τρόπος υπολογισμού της τρέχουσας αξίας κάθε κατηγορίας επενδύσεων του πίνακα αυτού. 3.- Ειδικά τα περιουσιακά στοιχεία της κατηγορίας του ενεργητικού Δ «Επενδύσεις για λογαριασμό ασφαλισμένων ζωής που φέρουν τον επενδυτικό κίνδυνο» αποτιμώνται στην τρέχουσα αξία τους κατά την ημερομηνία κλεισίματος του ισολογισμού. Η δε προκύπτουσα διαφορά αυξομειώνει ανάλογα τον λογαριασμό του παθητικού Δ «Ασφαλιστικές (μαθηματικές) προβλέψεις ασφαλίσεων ζωής που οι ασφαλισμένοι φέρουν τον επενδυτικό κίνδυνο» (Μαθηματικά αποθέματα). Στο προσάρτημα εμφανίζεται η αξία κτήσεως των ανωτέρω επενδύσεων κατά κατηγορία. Άρθρο 74 (άρθρα 56 έως και 62 της Οδηγίας 91/674/ΕΟΚ) Οι μέθοδοι υπολογισμού, των περιλαμβανομένων στις κατηγορίες Γ και Δ του παθητικού επιμέρους ασφαλιστικών (τεχνικών) προβλέψεων, καθορίζονται με απόφαση του Υπουργού Ανάπτυξης και του Υπουργού Οικονομικών, σύμφωνα με τα οριζόμενα στις παραγράφους 5, 6, και 7 του άρθρου 7 του παρόντος». «ΤΜΗΜΑ VΙΙ Περιεχόμενο του προσαρτήματος Άρθρο 75 (άρθρο 63 Οδηγίας 91/674/ΕΟΚ) Αντί για τις πληροφορίες που προβλέπονται στο άρθρο 43α παραγ. 1 περιπτ. η του Κωδ. Ν. 2190/1920, οι ασφαλιστικές επιχειρήσεις πρέπει να παραθέτουν στο προσάρτημα τα ακόλουθα στοιχεία: Ι.- Όσον αφορά στις ασφαλίσεις ζημιών, το προσάρτημα πρέπει να αναφέρει: 1) τα εγγεγραμμένα ακαθάριστα ασφάλιστρα, 2) τα δεδουλευμένα ακαθάριστα ασφάλιστρα, 3) τις ακαθάριστες ασφαλιστικές αποζημιώσεις, 4) τα έξοδα εκμετάλλευσης, 5) το υπόλοιπο της αντασφάλισης. Τα ποσά αυτά πρέπει να αναφέρονται ξεχωριστά για τη δραστηριότητα της πρωτασφάλισης και για αυτή της αντασφάλισης, εφόσον τα αναληφθέντα αντασφάλιστρα ανέρχονται στο 10% τουλάχιστον του συνολικού ποσού των εγγεγραμμένων ακαθαρίστων ασφαλίστρων και, όσον αφορά την πρωτασφάλιση, αναφέρονται ξεχωριστά για τους ακόλουθους κλάδους , λαμβάνοντας υπόψη τα άρθρα 71 παραγ. 3, 72(παραγ. 1Α) και 13 παραγ. 1Α του παρόντος : - ατυχήματος και ασθένειας (υγείας) [κλάδοι ασφάλισης 1 και 2] - αυτοκινήτων (εκτός αστικής ευθύνης) και σιδηροδρόμων (κλάδοι ασφάλισης 3 και 4 ) - πλοίων και αεροσκαφών (κλάδοι ασφάλισης 5, 6, 11 και 12) - μεταφορών (κλάδος ασφάλισης 7) - πυρκαγιάς και λοιπών ζημιών (κλάδοι ασφάλισης 8 και 9) - γενικής αστικής ευθύνης (κλάδος ασφάλισης 13) - πιστώσεων και εγγυήσεων (κλάδοι ασφάλισης 14 και 15) - νομικής προστασίας (κλάδος ασφάλισης 17) - βοήθειας (κλάδος ασφάλισης 18) - διαφόρων χρηματικών απωλειών (διαφόρων κινδύνων) [κλάδος ασφάλισης 16] Η κατανομή κατά ομάδα κλάδων, όσον αφορά την πρωτασφάλιση, δεν απαιτείται όταν το ποσόν των εγγεγραμμένων ακαθαρίστων ασφαλίστρων πρωτασφάλισης για την εν λόγω ομάδα δεν υπερβαίνει τα 10 εκατομμύρια ΕΥΡΩ Πάντως, οι ασφαλιστικές επιχειρήσεις οφείλουν οπωσδήποτε να αναφέρουν τα ποσά τα σχετικά με τις τρεις σημαντικότερες ομάδες κλάδων της δραστηριότητάς τους. ΙΙ. Όσον αφορά στις ασφαλίσεις ζωής, το προσάρτημα πρέπει να αναφέρει : 1.- Τα εγγεγραμμένα ακαθάριστα ασφάλιστρα, ξεχωριστά για την πρωτασφάλιση και την αναληφθείσα αντασφάλιση, εφόσον τα αναληφθέντα αντασφάλιστρα ανέρχονται στο 10% τουλάχιστον του συνόλου των εγγεγραμμένων ακαθαρίστων ασφαλίστρων και, όσον αφορά την πρωτασφάλιση, αναφέρονται ξεχωριστά για τις ακόλουθες κατηγορίες : α) i.- ατομικά ασφάλιστρα, ii.- ασφάλιστρα ομαδικών ασφαλιστικών συμβάσεων, β) i.- περιοδικά ασφάλιστρα, ii.- εφάπαξ ασφάλιστρα, γ) i.- ασφάλιστρα για συμβάσεις χωρίς συμμετοχή στα κέρδη, ii.- ασφάλιστρα για συμβάσεις με συμμετοχή στα κέρδη, iii.- ασφάλιστρα για συμβάσεις στην περίπτωση που τον επενδυτικό κίνδυνο τον φέρουν οι αντισυμβαλλόμενοι(ασφαλισμένοι) Δεν είναι αναγκαίο να αναφέρεται το ποσό που αντιστοιχεί σε οποιαδήποτε από τις κατηγορίες α), β) και γ), εφόσον δεν υπερβαίνει το 10% του συνόλου των εγγεγραμμένων ακαθαρίστων ασφαλίστρων πρωτασφάλισης. 2.- το υπόλοιπο της αντασφάλισης. ΙΙΙ.- Στις περιπτώσεις του άρθρου 71 παραγ. 6 του παρόντος, το προσάρτημα πρέπει να αναφέρει τα εγγεγραμμένα μικτά (ακαθάριστα) ασφάλιστρα, ξεχωριστά για τις ασφαλίσεις ζημιών και για τις ασφαλίσεις ζωής. ΙV.- Σε όλες τις περιπτώσεις, το προσάρτημα πρέπει να αναφέρει το σύνολο των εγγεγραμμένων ακαθαρίστων ασφαλίστρων πρωτασφάλισης που προκύπτουν από τις συμβάσεις που έχουν συναφθεί από την ασφαλιστική επιχείρηση: - στο κράτος μέλος της έδρας της, - στα άλλα κράτη μέλη, - σε άλλες χώρες Εξυπακούεται ότι η αναφορά των αντίστοιχων ποσών δεν είναι αναγκαία στην περίπτωση που δεν υπερβαίνουν το 5% του συνολικού ποσού των εγγεγραμμένων ακαθαρίστων ασφαλίστρων. Άρθρο 76 (άρθρο 64 Οδηγίας 91/674/ΕΟΚ) 1.- Οι ασφαλιστικές επιχειρήσεις πρέπει να αναφέρουν λεπτομερώς στο προσάρτημα τις προμήθειες, για τις δραστηριότητες πρωτασφάλισης, που καταχωρήθηκαν κατά την διάρκεια της χρήσεως. Η υποχρέωση αυτή αφορά προμήθειες οποιασδήποτε μορφής και ιδίως προμήθειες σύναψης, ανανέωσης, είσπραξης και διαχείρισης χαρτοφυλακίου. 2.- Επιπροσθέτως στο προσάρτημα, εκτός των όσων προβλέπονται στην προηγούμενη παράγραφο ,στο προηγούμενο άρθρο 75 και στα άρθρα 42α παραγ. 3, 42β (παραγ. 1, 2, 4 και 5), 42ε (παραγ. 8, 14 και 15) και 43 του Κωδ. Ν. 2190/1920, παρατίθενται και οι πληροφορίες και εξηγήσεις που προβλέπονται από τις διατάξεις του άρθρου 43α (παραγ. 1, περιπτ. Α - ζ και θ - ιζ ) του Κωδ. Ν. 2190/1920, καθώς και των άρθρων 7 (παραγ. 2Αγ , 2Βγ και 2Βε), 8 παραγ. 8, 17α [παραγ. 3 (η, θ)], 62 παραγ. 2, 66 (παραγ. 4, 6 και 7), 67 (παραγ. 2, 3), 68 παραγ. 4, 69 [παραγ. 3 (α, β, γ) και 6β], 72 (παραγ. 1Β και 2) και 73 (παραγ. 2 και 3) του παρόντος νόμου, σε συνδυασμό με την παραγ. 4.801, όπως ισχύει, του άρθρου 1 του ΠΔ 148/1984. 3.- Στο προσάρτημα οι πληροφορίες και οι επεξηγήσεις παρατίθενται ομαδοποιημένες, σύμφωνα με τη σειρά των κατηγοριών και λογαριασμών των υποδειγμάτων των οικονομικών καταστάσεων των παραγ. 4.103, 4.402, 4.502, 4.202 και 4.302, όπως ισχύουν, του άρθρου 1 του ΠΔ 148/1984». «ΤΜΗΜΑ VΙΙ Ενοποιημένες οικονομικές καταστάσεις (ενοποιημένοι λογαριασμοί) των ασφαλιστικών επιχειρήσεων Άρθρο 77 (άρθρα 65 και 66 Οδηγίας 91/674/ΕΟΚ) 1.- Για την κατάρτιση των ενοποιημένων οικονομικών καταστάσεων (ενοποιημένων λογαριασμών) και της ενοποιημένης εκθέσεως διαχειρίσεως των ασφαλιστικών επιχειρήσεων εφαρμόζονται οι διατάξεις των άρθρων 90 έως και 109 του Κωδ. Ν. 2190/1920, που προστέθηκαν σ αυτόν με το άρθρο 18 του Π.Δ 498/1984 (Α 236), εφόσον στις επόμενες διατάξεις του παρόντος άρθρου δεν ορίζεται διαφορετικά. 2.- Οι διατάξεις των άρθρων 90( παραγ. 2 εδαφ. γ ) και 92 του Κωδ. Ν. 2190/1920 δεν εφαρμόζονται. Οι διατάξεις του άρθρου 111 παραγ. 3 του Κωδ. Ν. 2190./1920, όπως αναριθμήθηκε σε άρθρο 132 με το άρθρο 5 του ΠΔ 367/1994 (Α 125), εφαρμόζονται κατά το μέτρο που δεν τροποποιούνται από τις διατάξεις του παρόντος άρθρου. 3.- Σε περίπτωση που δύο ή περισσότερες ασφαλιστικές επιχειρήσεις δεν συνδέονται κατά τον τρόπο που περιγράφεται στο άρθρο 90 παραγ. 1 Κωδ. Ν. 2190/1920, αλλά τελούν υπό ενιαία διεύθυνση, χωρίς αυτό να προβλέπεται από σύμβαση ή ρήτρα του καταστατικού, εφαρμόζονται οι διατάξεις του άρθρου 96 του Κωδ. Ν. 2190/1920. Το ίδιο ισχύει και στην περίπτωση που η ενιαία διεύθυνση έχει την μορφή σημαντικών και βιώσιμων αντασφαλιστικών δεσμών. 4.- Οι διατάξεις του άρθρου 104 παραγ. 3 περιπτ. γ του Κωδ. Ν. 2190/1920 δεν εφαρμόζονται, όταν τα εκεί αναφερόμενα κέρδη ή ζημίες έχουν προκύψει από συναλλαγές που έχουν γίνει σύμφωνα με τις συνήθεις συνθήκες της αγοράς και έχουν δημιουργηθεί δικαιώματα υπέρ των ασφαλισμένων. Για την παρέκκλιση αυτή γίνεται σχετική μνεία στο ενοποιημένο προσάρτημα 5.- Το άρθρο 104 παραγ. 8 του Κωδ. Ν. 2190/1920 εφαρμόζεται υπό την προϋπόθεση ότι η ημερομηνία κλεισίματος του ισολογισμού μιας επιχείρησης, που περιλαμβάνεται στην ενοποίηση, δεν προηγείται άνω των έξι μηνών της ημερομηνίας κλεισίματος των ενοποιημένων λογαριασμών. 6.- Οι διατάξεις το άρθρου 105 του Κωδ. Ν. 2190/1920 δεν εφαρμόζεται για τα στοιχεία του παθητικού τα οποία έχουν αποτιμηθεί από τις επιχειρήσεις που συμμετέχουν στην ενοποίηση κατ εφαρμογή ειδικών ασφαλιστικών διατάξεων, ούτε και για τα στοιχεία του ενεργητικού οι διακυμάνσεις της αξίας των οποίων επηρεάζουν δικαιώματα των ασφαλισμένων ή γεννούν τέτοια δικαιώματα. Η χρήση της παρέκκλισης αυτής πρέπει να αναφέρεται στο προσάρτημα των ενοποιημένων λογαριασμών». «ΤΜΗΜΑ ΙΧ Δημοσιότητα Άρθρο 78 (άρθρο 68 Οδηγίας 91/674/ΕΟΚ) 1.- Η δημοσιότητα των ετήσιων οικονομικών καταστάσεων των ασφαλιστικών επιχειρήσεων πραγματοποιείται σύμφωνα με τις διατάξεις των άρθρων 7β (παραγ. 1 και 12) και 43β παραγ. 5 του Κωδ. Ν. 2190/1920. 2.- Για τη δημοσιότητα των ενοποιημένων οικονομικών καταστάσεων (ενοποιημένων λογαριασμών) των ασφαλιστικών επιχειρήσεων εφαρμόζονται ανάλογα οι διατάξεις του άρθρου 109 του Κωδ. Ν. 2190/1920». Άρθρο 3 1.- Οι παραγ. 2 και 3 του άρθρου 111 του Κωδ. Ν. 2190/1920, όπως αναριθμήθηκε σε άρθρο 132 με το άρθρο 5 του ΠΔ 367/1994 (Α 125), εξακολουθούν να εφαρμόζονται στις ασφαλιστικές επιχειρήσεις κατά το μέτρο που δεν τροποποιούνται από τις διατάξεις των προστιθεμένων, με το παρόν ΠΔ στο ΝΔ 400/1970 όπως ισχύει, νέων άρθρων 62 έως και 78. 2.- Καταργείται κάθε διάταξη που είναι αντίθετη με τις διατάξεις του παρόντος ΠΔ ή ρυθμίζει θέματα που ρυθμίζονται απ αυτές. 3.- Όπου στο άρθρο 4 του ΠΔ 148/1984, αναφέρεται η φράση «αιτιολογημένη γνωμοδότηση ορκωτού ή ορκωτών λογιστών του Σώματος Ορκωτών Λογιστών (ΣΟΛ)» προστίθεται και η φράση «ή ορκωτού ή ορκωτών ελεγκτών». Άρθρο 4 1.- Οι διατάξεις του παρόντος Π.Δ εφαρμόζονται από την δημοσίευσή του στην Εφημερίδα της Κυβερνήσεως, εφαρμοζομένων αναλόγως των διατάξεων του άρθρου 4 του Π.Δ. 148/1984,όπως τροποποιήθηκε με το Π.Δ 64/1999. 2.- Οι διατάξεις του άρθρου 5α του ΝΔ 400/1970, που προστέθηκαν με το άρθρο 2 του Ν. 2170/1993 (Α 150), καταργούνται. 3.- Τα υποκαταστήματα και πρακτορεία που έχουν έδρα στην Ευρωπαϊκή Ένωση και στον ΕΟΧ εφαρμόζουν το παρόν ΠΔ μέχρι και την 31η/12/98. Από τις επόμενες εταιρικές χρήσεις το Υπουργείο Ανάπτυξης ανακοινώνει ετησίως τα οικονομικά αποτελέσματά των σύμφωνα με το πρωτόκολλο συνεργασίας των εποπτικών αρχών των κρατών-μελών. Στην Υφυπουργό Ανάπτυξης αναθέτουμε την δημοσίευση και εκτέλεση αυτού του Προεδρικού Διατάγματος. Αθήνα , 22 Ιουνίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ Η ΥΦΥΠΟΥΡΓΟΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ ΓΙΑΝΝΟΣ ΠΑΠΑΝΤΩΝΙΟΥ ΜΑΡΙΑ-ΕΛΕΝΗ ΑΠΟΣΤΟΛΑΚΗ